Sint Johannesfees

Die Sint Johannesfees of Sint Jansfees, wat op 23 Junie met sonsondergang begin, is die herdenking van die geboorte van Johannes die Doper. Dit is die vooraand van die heilige se feesdag. Laasgenoemde is een van die min feesdae wat 'n heilige se geboorte herdenk en nie sy dood nie. Volgens Lukas (Lukas 1:26-37, 56-57) is Johannes die Doper ses maande voor Jesus gebore. Johannes se feesdag is dus op 24 Junie vasgestel, wat ses maande voor Kersfees is. 

In die Romeinse kalender was 24 Junie die dag van die somersonstilstand (in die Noordelike Halfrond), en die Sint Johannesfees is nou verbind met midsomerfeeste in Europa. Dit sluit in vreugdevure, optogte, feesvierings, kerkdienste en die versameling van wildeplante.

Wydverspreide gebruike
Vuur is 'n element wat algemeen met Sint Johannesfeesvierings verbind word. Vreugdevure, wat tradisioneel in verskeie tale Sint Johannesvure genoem word, is tradisioneel op die feesdag en die vorige aand aangesteek en was veronderstel om hekse en bose geeste af te skrik. 

'n Christelike vertolking van die dra van brandende fakkels op dié aand is dat hulle 'n "embleem is van Johannes die Doper, wat 'n "brandende en skynende lig" is wat die weg na Christus voorberei het. Sint Johannesdag is ook 'n gewilde dag om kinders te laat doop en in die 19de eeu is die "doop van kinders wat as 'heidene' gesterf het, nagemaak". 

Vandag sluit algemene Sint Johannesdagtradisies optogte, kerkdienste, vreugdevure, vuurwerk en feesvierings in.

Verwysings

Skakels

Kategorie:Christelike feeste en herdenkings